
Pozdravljeni,
woow, ali lahko verjamete, da smo že skoraj mesec dni takole on-line in v karanteni?? Kako vam gre?
Danes nadaljujemo z obravnavo nove učne snovi, in sicer boste podrobneje spoznali krščanstvo.
Sledite navodilom na priloženem PPT-u. Predlagam, da najprej preberete besedilo v učbeniku (str. 78 – 80), potem pa na  PPTu. Tam so vprašanja in izročki, ki ti bodo pomagali preveriti rešitve ter dodatno slikovno gradivo.
Pripomočki: zvezek, učbenik, PPT

Lepo vas pozdravljam in pogrešam.
Mateja Iskra


[bookmark: _GoBack]Kogar zanima več (če te ne, preskoči ):
KRŠČANSTVO
 Krščanstvo je religija kristjanov. Ti verujejo v nauke človeka imenovanega Jezus ali Kristus. Za kristjane je Jezus Božji sin, Bog v človeški podobi. Kristjani verjamejo, da je Jezus prišel na Zemljo, da bi odrešil ljudi od njihovih slabih del. Skozi zgodbe njegovega življenja spoznamo, da je Kristus trpel za ljudstvo in žrtvoval svoje življenje. Krščanstvo je nastalo na današnjem ozemlju Izraela, zdaj pa je razširjeno skoraj po vsem svetu in je največja svetovna religija.
  Krščanstvo temelji na verovanju, da je judovski pridigar Jezus odrešenik sveta. Zgodnje krščanstvo se je naslanjalo na razširjanju takrat judovska mesijanska pričakovanja. Nekaj jih je verjelo o vojaškem, političnem voditelju, ampak krščanstvo v Jezusu ni videlo rešitelja. Po krščanskem izročilu je on obljubljal Božje kraljestvo (»kraljestvo ni od tega sveta«), bil je predstavljen kot rešitelj ljudstva (odrešenik) v smislu rešitelja greha. Vso krščanstvo temelji na zapisih življenja Jezusa, njegovih čudežih in trpljenju. 
PONOVITEV UČNE SNOVI 6. razreda
 CERKVE so namenjene obredom čaščenja Boga in skupni molitvi. Verske obrede so opravljali v rimskih bazilikah, cerkvah. Krščanstvo je postalo svetovna religija, cerkvena organizacija pa je dobila veliko politično moč in bogastvo.
Zgradbe so se pojavile že v antiki, a je malo ohranjenih. V  srednjem veku se začne širitev krščanstva in posledično gradnja cerkva. V vaseh najdemo manjše in preproste cerkve, v gradovih pa dvorne kapele. Mesta so med seboj tekmovala, kdo bo imel lepšo in bogatejšo, čim višjo cerkev. Najvišji del vsake cerkve je zvonik. Verski objekti pa so lahko tarča raznih nasprotnikov, ki uničujejo kulturno dediščino. To imenujemo vandalizem.
 Nekateri verniki so se odločili, da se bodo umaknili v samoto in življenje posvetili le Bogu. Ti se imenujejo menihi. Večina jih prebiva v samostanih. Samostani so kulturna in gospodarska središča, ki so odmaknjena od drugih naselij. V njih najdemo cerkev, bivalni prostor, gospodarski del in obdaja ga obzidje. Menihi v samostanih živijo po posebnih pravilih (celibat, skromno življenje,…). V samostanih menihi niso samo molili, ampak so opravljali tudi druga dobra dela. Med njimi so nabiranje in gojenje zelišč, kmetovanje, prepisovanje knjig in ustanavljanje šol. 
 Najpomembnejši krščanski praznik je velika noč, ki je edini premakljiv praznik. Po izročilu je to čas Kristusovega trpljenja in vstajenja. 
Drugi veliki krščanski praznik je božič, 25.12, ko slavimo Jezusovo rojstvo.
 Vsi krščanski prazniki niso povezani samo z Jezusom in njegovim življenjem, temveč tudi z njegovo materjo. Eden izmed teh je Marijino vnebovzetje. Nekateri so tudi dela prosti dnevi.
OBIČAJI
 Sveti krst: običaj, kjer novorojenega otroka krstijo z blagoslovljeno vodo, mazilijo s krizmo in ga na ta način obredno sprejmejo med vernike (krščansko cerkev). 
 Potrditev (birma): z birmo postane posameznik polnovreden član svoje verske skupnosti. Nase prevzame obljube, ki so bile v njegovem imenu izrečene pri krstu. 
  V vseh oblikah krščanske vere, bogoslužje opravljajo duhovniki. Temelj obreda svete maše je evharistija, ki je pri različnih krščanskih veroizpovedih obhajajo vsak na svoj način. To je zahvalno darovanje. Gre za podoživljanje zadnje večerje, kjer verniki zaužijejo hostijo ali manjši košček kruha in srknejo kapljo vina. 
 BIBLIJA ali SVETO PISMO je knjiga dveh velikih verstev JUDOVSTVA  in KRŠČANSTVA. 
Stara zaveza obravnava čas pred Kristusom. Imenuje se Tora oz. peteroknjižje.
Dodatna razlaga: Pentatevh/peteroknjižje pomeni pet Mojzesovih knjig. Tora je hebrejska beseda, ki pomeni učenje, nauk, navodila, oziroma postava. Je najbolj pomemben dokument judovstva in predstavlja temelj Svetega pisma. Za Jude je to njihova zgodovina, predpisana oblika božje službe in pa knjiga s popisom verskih obredov. Napisana je v stari hebrejščini. Je najbolj sveta knjiga in zaradi njene svetosti se je ni dovoljeno dotikati z rokami. Judje Toro sprejemajo kot božjo besedo, čisto resnico, katero je Bog razodel Mojzesu na gori Sinaj. 
(Peteroknjižje sestavljajo: Genesis – Stvarjenje, Exodus – Izhod, Leviticus – Levitik, Numeri – Števila, Deuteronomium – Drugo izrekanje (ponovitev) postave).
 Nova zaveza pa obravnava čas Kristusovega življenja, ki so ga opisali evangelisti. 
Nova zaveza pomeni zavezo, ki jo je po verovanju kristjanov Bog sklenil z ljudmi po posredovanju Jezusa Kristusa in je dopolnitev že prej sklenjene stare zaveze. Nova zaveza označuje tiste knjige Svetega pisma, ki opisujejo ustanovitev te zaveze - torej opisujejo javno delovanje Jezusa Kristusa in njegovih učencev. Poleg tega lahko izraz nova zaveza (točneje novozavezni čas) označuje tudi zgodovinsko obdobje, ki se je začelo z utelešenjem Jezusa Kristusa in traja še zdaj.
· Jurij Dalmatin je 1584 prevedel celo Sveto pismo.  
ZAVEZA MED BOGOM IN LJUDMI
Judovska vera je govorila o stari zavezi, ki jo je Bog sklenil s svojim ljudstvom preko izraelskih očakov in prerokov (2 MZ 19). V knjigi preroka Jeremija pa lahko že beremo napoved nove zaveze:
Glej, pridejo dnevi, govori Gospod, ko bom z Izraelovo hišo in Judovo hišo sklenil novo zavezo. Ne zaveze, kakršno sem sklenil z njihovimi očeti tistega dne, ko sem jih prijel za roko, da bi jih izpeljal iz egiptovske dežele; to zavezo z menoj so prelomili, čeprav sem bil njihov gospodar, govori Gospod. To je namreč zaveza, ki jo bom sklenil z Izraelovo hišo po tistih dneh, govori Gospod: Svojo postavo bom dal v njihovo notranjost in v njih srce jo bom zapisal. Jaz bom njihov Bog in oni bodo moje ljudstvo. Ne bodo več učili vsak svojega rojaka, vsak svojega brata in rekli: »Spoznajte Gospod!«, ker me bodo poznali vsi, od najmanjšega do največjega med njimi, govori Gospod. Kajti njihovo krivdo bom odpustil in njihovega greha se ne bom več spominjal. (Jer 31,31-34)
Jezusovi učenci so v Jezusovem javnem delovanju videli uresničitev te prerokbe, saj je ravno Jezus učil o odpuščanju grehov in krivde. Za trenutek ustanovitve nove zaveze pa se po navadi šteje zadnjo večerjo.

ZANIMIVOSTI
Sveto pismo ali Biblija predstavlja temelj krščanske vere in hkrati temelj evropske kulture in omike, je eden izmed najlepših biserov svetovne književnosti; je knjiga, ki je prevedena v največ jezikov in ki pri mnogih narodih predstavlja prvo tiskano ali celo prvo pisano besedo. Sveto pismo večkrat pomeni začetek pismenosti nekega naroda – tudi Slovenskega.
Sveto pismo je najbolj brana knjiga v zgodovini. Prevedena je v več kot 2.400 jezikov. Ima velik pomen za današnjo kulturo in kot delo jo lahko gledamo iz različnih strani: kot versko ali zgodovinsko knjigo, saj vsebuje mnogo podatkov o zgodovini Judov ter dogajanju v Palestini ob začetku našega štetja.
Protestantizem je krščansko gibanje, ki priznava Sveto pismo za edino avtoriteto in se je v času reformacije v srednji do pozni renesansi v Evropi odcepilo od rimskokatoliške cerkve.
Protestantizem velja za eno od treh največjih vej krščanstva (skupaj z rimskokatolištvom in pravoslavjem). V Sloveniji večina protestantov živi v Prekmurju in pripada Evangeličanski Cerkvi.
 Za Slovence je to zelo pomembna smer krščanstva, saj praznujemo dan reformacije (31.10), pri katerem se spominjamo začetkov slovenskega knjižnega jezika. Primož Trubar, ki je bil protestant, je napisal prvi slovenski knjigi (Abecednik in Katekizem, 1550). Njegov učenec Jurij Dalmatin, pa je Biblijo prevedel v slovenski jezik in s tem Slovencem omogočil bogoslužje v narodnem jeziku. Slovenci smo bili eni izmed prvih narodov na svetu s prevedeno Biblijo.                                   
 Ker je do danes že minilo več kot dva tisoč let od Jezusovega rojstva (oziroma toliko let, kolikor jih ima letošnji koledar), lahko rečemo, da živimo v 21. stoletju, oziroma 3. tisočletju.
Henrik VIII. je bil angleški kralj, ki ni imel moškega potomca. Nekaj svojih žen je umoril. Ker ga papež ni želel ločiti, da bi se lahko znova cerkveno poročil, se mu je uprl in tako so Angleži dobili anglikansko cerkev. O tem je posnetih tudi nekaj filmov. Več o tem pa v 8.razredu. 
Krščanstvo je zelo velika religija. Pokriva veliko območje in je zato zanimiva. Vse krščanske narode povezuje skupna rdeča nit, a vsi imajo svoje odtenke vere.  
SIMBOL RIBA: 
Ker je sam Kristus bil križan, si ni težko predstavljati, da tudi začetki krščanstva niso bili lahki. In res niso bili: v prvih treh stoletjih je preganjanje kristjanov bilo pogosto in surovo. Svojo vero v Kristusa so mnogi spreobrnjenci morali izražati skrivoma, v ilegali.
Kako je v teh krutih razmerah kristjan vedel, če je kakšna druga oseba prav tako kristjan ali kristjanka?
Poleg tega, da so bili previdni in so se, kolikor je bilo mogoče, o drugih vnaprej informirali, so uporabljali tudi tajne šifre, s katerimi so lahko ugotovili, da se pred njimi nahaja oseba iste veroizpovedi.
Ena izmed teh šifer je bila beseda „Ihthys“ ali „Ihthus“ – beseda, ki v stari grščini (ἰχθύς) pomeni „riba“.
Resna domneva je, da je ilegalni kristjan, ko se je znašel pred nekom, za katerega je mislil, da je prav tako ilegalni kristjan, na tla narisal krivuljo oziroma polmesec. Če je druga oseba zraven te krivulje narisala drugi polmesec na način, da je iz obeh krivulj nastala riba, je bilo zelo verjetno, da ta oseba sledi Jezusu in pozna krščansko „tajno šifro“.
Toda zakaj ravno riba? Zato ker črke, ki tvorijo grško besedo „riba“, če jih napišemo z veliko, se pravi kot Ι Χ Θ Υ Σ, tvorijo akronim iz začetnih črk izraza Iēsous Christos Theou Yios Sōtēr, kar pomeni: Jezus Kristus Božji Sin Odrešenik (starogrško: Ἰησοῦς Χριστός Θεοῦ ͑Υιός Σωτήρ).
Na ta način je riba poleg podobe Dobrega Pastirja in križa postala eden od prvih simbolov krščanstva.
„Ihthys“ se je uporabljal tudi v krščanskih katakombah v času preganjanja skupnosti. S pomočjo tega znaka so kristjani vedeli, kje so grobovi njihovih bratov v veri.
